นนทิวรรธน์ จันทนะผะลิน - วิกิพีเดีย

# นนทิวรรธน์ จันทนะผะลิน

### จากวิกิพีเดีย สารานุกรมเสรี

อาจารย์นนทิวรรธน์ จันทะนะผลิน ประติมากร

อาจารย์นนทิวรรธน์ จันทนะผะลิน (16 ตุลาคม พ.ศ. 2489) ประติมากร อาจารย์และศิลปินแห่งชาติสาขาทัศนศิลป์ (วิจิตรศิลป์) สาขาย่อยประติมากรรม เกิดที่กรุงเทพมหานคร สำเร็จการศึกษามหาบัณฑิตสาขาประติมากรรม จากมหาวิทยาลัยศิลปากร อาจารย์นนทิวรรธน์ จันทนะผะลินมีผลงานที่ได้รับรางวัลสำคัญคือรางวัลจากการแสดงศิลปกรรมแห่งชาติ ครั้งที่ 19-22 และ 24 รางวัลการประกวดออกแบบพระพุทธรูปที่วัดทองศาลางาม ฯลฯ ไม่รวมงานชิ้สำคัญอื่นเป็นจำนวนมาก อาจารย์นนทิวรรธน์เป็นศิลปินแห่งชาติที่ได้รับการประกาศเกียรติคุณไว้ว่า

"...เป็นศิลปินที่สร้างสรรค์งานศิลปะมาอย่างต่อเนื่องตลอดระยะเวลา ๓๗ ปี นายนนทิวรรธน์ จันทนะผะลิน เป็นประติมากรที่มีชื่อเสียงมากที่สุดคนหนึ่งของประเทศไทย ผลงานที่โดดเด่นเป็นรูปทรง ๓ มิติ มีความสัมพันธ์ของเส้นและปริมาตรอันกลมกลืนงดงาม โดยนำเสนอผ่านความรู้สึก อารมณ์และความปรารถนา เพื่อให้สังคมได้ตระหนักถึงความเป็นจริงของธรรมชาติ และต่อมาในภายหลังได้สร้างสรรค์ผลงานที่มีเนื้อหาแฝงปรัชญาทางพุทธศาสนา ผลงานได้รับรางวัลจากการแสดงศิลปกรรมแห่งชาติหลายครั้งรวมทั้งได้รับเกียรติให้สร้างประติมากรรมกับสิ่งแวดล้อมทั้งในและต่างประเทศ เช่น ออกแบบเหรียญและทำต้นแบบเหรียญพระมหาชนกถวายแด่พระบาทสมเด็จพระเจ้าอยู่หัว ออกแบบประติมากรรมนูนสูง ติดตั้งสระน้ำ ภายในบริเวณสวนหลวง ร.๙ และดำเนินการปั้นดินต้นแบบและควบคุมการหล่อทองเหลืองแล้ว ปิดทองพระประธานและพุทธสาวกเพื่อประดิษฐานในพระอุโบสถ วัดพระรามเก้ากาญจนาภิเษก เป็นต้น นอกจากนี้ยังเป็นผู้เผยแพร่ความรู้ และสร้างคุณประโยชน์ทางด้านศิลปะแก่สังคมและ วงการศึกษาศิลปะของไทย มาโดยตลอด"

## [แก้] การทำงาน

ประติมากรรมทองเหลืองปิดทองโดยอาจารย์นนทิวรรธน์ ชื่อ "เติบโต" อุทยานเบญจสิริ

อาจารย์นนทิวรรธน์เข้าเป็นอาจารย์ในมหาวิทยาลัยศิลปากรสถานที่เดียวกับที่ได้จบการศึกษามาทันทีและได้ทำหน้าที่ทั้งการสอนและการบริหารการศึกษามาโดยตลอด โดยมีลำดับการทำงานดังต่อไปนี้

- พ.ศ. 2514 อาจาร์ยภาควิชาประติมากรรม มหาวิทยาลัยศิลปากร
- พ.ศ. 2522 เลขานุการภาควิชาประติมากรรม มหาวิทยาลัยศิลปากร
- พ.ศ. 2527 หัวหน้าภาควิชาประติมากรรม มหาวิทยาลัยศิลปากร
- พ.ศ. 2531 คณบดีคณะจิตรกรรมประติมากรรมและภาพพิมพ์ มหาวิทยาลัยศิลปากร
- พ.ศ. 2533 ผู้อำนวยการหอศิลป์ มหาวิทยาลัยศิลปากร
- พ.ศ. 2546 คณบดีคณะศิลปกรรมศาสตร์ มหาวิทยาลัยมหาสารคาม

นอกจากงานด้านการสอนและการบริหารแล้ว อาจารย์นนทิวรรธน์ยังได้สร้างสรรค์ผลงานทางศิลปออกมาอย่างสม่ำเสมอ รวมทั้งการดำรงตำแหน่งนายกสมาคมประติมากรแห่งประเทศไทย ซึ่งเป็นกำลังสำคัญในการระดมชิ้นงานชั้นเยี่ยมของประติมากรชาวไทยจำนวน 12 ชิ้นตั้งแสดงอย่างถาวรในอุทยานเบญจสิริ ถนนสุขมวิทเพื่อเทิดพระเกียรติสมเด็จพระนางเจ้าสิริกิติ์พระบรมราชินีนาถในวาระครบ 60 พรรษา

## [แก้] ดูเพิ่ม

- ทำเนียบศิลปินแห่งชาติทั้งหมด สำนักงานคณะกรรมการวัฒนธรรมแห่งชาติ กระทรวงวัฒนธรรม[1]

## [แก้] อ้างอิง

- การประกาศเกียรติคุณศิลปินแห่งชาติของนายนนทิวรรษ จันทนะผะลิน[2]

ดึงข้อมูลจาก "http://th.wikipedia.org../../../%E0%B8%99/%E0%B8%99/%E0%B8%97/%E0%B8%99%E0%B8%99%E0%B8%97%E0%B8%B4%E0%B8%A7%E0%B8%A3%E0%B8%A3%E0%B8%98%E0%B8%99%E0%B9%8C_%E0%B8%88%E0%B8%B1%E0%B8%99%E0%B8%97%E0%B8%99%E0%B8%B0%E0%B8%9C%E0%B8%B0%E0%B8%A5%E0%B8%B4%E0%B8%99.html".

หมวดหมู่: บุคคลที่เกิดในปี พ.ศ. 2489 | ประติมากรไทย | ศิลปินชาวไทย | ศิลปินแห่งชาติ | ศิษย์เก่ามหาวิทยาลัยศิลปากร

##### Views

- บทความ
- อภิปราย
- รุ่นปัจจุบัน

##### ค้นหา